CELEX: 32020D0792
Language: lv
Date: 2020-06-11 00:00:00
Title: Padomes Lēmums (KĀDP) 2020/792 (2020. gada 11. jūnijs), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.) (EULEX KOSOVO)

17.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 193/9
               
            
         PADOMES LĒMUMS (KĀDP) 2020/792
         (2020. gada 11. jūnijs),
         ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (*) (EULEX KOSOVO)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2008. gada 4. februārī pieņēma Vienoto rīcību 2008/124/KĀDP (1).
                  
               
                     (2)
                  
                  
                     Padome 2018. gada 8. jūnijā pieņēma Lēmumu (KĀDP) 2018/856 (2), ar ko grozīja Vienoto rīcību 2008/124/KĀDP un pagarināja EULEX KOSOVO pilnvaru termiņu līdz 2020. gada 14. jūnijam.
                  
               
                     (3)
                  
                  
                     Politikas un drošības komiteja (PDK) 2020. gada 16. aprīlī vienojās, ka Covid-19 pandēmijas radīto apstākļu dēļ EULEX KOSOVO termiņš būtu jāpagarina vēl par vienu gadu ar tādām pašām pilnvarām, kuras var pārskatīt, tiklīdz apstākļi to ļauj.
                  
               
                     (4)
                  
                  
                     
                        EULEX KOSOVO vajadzībām būtu jāpiešķir finanšu atsauces summa pagarinātajam laikposmam.
                  
               
                     (5)
                  
                  
                     PDK 2020. gada 14. maijā arī vienojās, ka Lars-Gunnar WIGEMARK kungam, kurš ar PDK Lēmumu (KĀDP) 2019/1991 (3)2019. gada 28. novembrī tika iecelts par misijas vadītāju, būtu jāturpina pildīt šos amata pienākumus vēl vienu gadu.
                  
               
                     (6)
                  
                  
                     Nekas šajā lēmumā nebūtu jāsaprot kā tāds, kas skar to tiesnešu un prokuroru neatkarību un autonomiju, kuri aktīvi darbojas tiesvedībās saistībā ar EULEX KOSOVO.
                  
               
                     (7)
                  
                  
                     Ņemot vērā EULEX KOSOVO darbību īpašās iezīmes, ar ko atbalsta uz kādu no dalībvalstīm pārceltas tiesvedības, ir piemēroti šajā lēmumā noteikt summu, kas paredzēta, lai segtu atbalstu tiesvedībām, kas pārceltas uz kādu no dalībvalstīm, un paredzēt, ka līdzekļi minētās budžeta daļas īstenošanai tiek gūti no dotācijas.
                  
               
                     (8)
                  
                  
                     Attiecīgi būtu jāgroza Vienotā rīcība 2008/124/KĀDP.
                  
               
                     (9)
                  
                  
                     
                        EULEX KOSOVO tiks īstenota apstākļos, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Vienoto rīcību 2008/124/KĀDP ar šo groza šādi:
            
                        1)
                     
                     
                        vienotās rīcības 8. pantam pievieno šādu punktu:
                        
                           “11.   Misijas vadītājs laikposmā no 2020. gada 15. jūnija līdz 2021. gada 14. jūnijam ir Lars-Gunnar WIGEMARK kungs.”;
                        
                     
                  
                        2)
                     
                     
                        vienotās rīcības 16. panta 1. punkta septiņpadsmito daļu aizstāj ar šādu:
                        “Finanšu atsauces summa, kas paredzēta EULEX KOSOVO izdevumu segšanai no 2020. gada 15. jūnija līdz 2021. gada 14. jūnijam, ir 83 745 000 EUR.
                        No septiņpadsmitajā daļā minētās summas 38 700 000 EUR ir paredzēti tam, lai segtu EULEX KOSOVO izdevumus tās pilnvaru īstenošanai Kosovā, un 45 045 000 EUR ir paredzēti tam, lai segtu atbalstu tiesvedībām, kas pārceltas uz kādu no dalībvalstīm.
                        Komisija ar sekretāru, kas darbojas tās kancelejas vārdā, kura atbild par pārceltās tiesvedības administrāciju, paraksta dotācijas nolīgumu par summu 45 045 000 EUR. Eiropas Parlamenta un Padomes Regulā (ES, Euratom) 2018/1046 (*) paredzētie noteikumi par dotācijām attiecas uz šo dotācijas nolīgumu.
                        Par finanšu atsauces summu EULEX KOSOVO turpmākajam laikposmam lemj Padome.
                        
                           (*)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).”;"
                        
                     
                  
                        3)
                     
                     
                        vienotās rīcības 20. panta otrās daļas pirmo teikumu aizstāj ar šādu:
                        “Tā zaudē spēku 2021. gada 14. jūnijā.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 11. jūnijā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (*)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.
         
            (1)  Padomes Vienotā rīcība 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā, EULEX KOSOVO (OV L 42, 16.2.2008., 92. lpp.).
         
            (2)  PADOMES LĒMUMS (KĀDP) 2018/856 (2018. gada 8. jūnijs), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (EULEX KOSOVO) (OV L 146, 11.6.2018., 5. lpp.).
         
            (3)  Politikas un Drošības Komitejas Lēmums (KĀDP) 2019/1991 (2019. gada 28. novembris) par Eiropas Savienības Tiesiskuma misijas Kosovā (EULEX KOSOVO) vadītāja iecelšanu (EULEX KOSOVO/2/2019) (OV L 308, 29.11.2019., 105. lpp.).